"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 1 TSHIMOLOLO YA PUISO DITENG/DIKGOPOLO/DIKGONO Puiso: Dikgono tsa tshimololo ya puiso • Tlhabolola motsamao o o nepagetseng wa matlho jaaka go tsamaisa kgwele e e lekeletseng go tloga ka fa molemeng go ya kwa mojeng. • Go tsaya karolo mo ditirwaneng tse di dirang ka go supa dintlha jaaka go tsamaisa mmele go tswa ka fa molemeng go ya ka fa mojeng le go ya kwa godimo le kwa tlase. • Neela pharologano magareng ga dipopego tsa ditlhaka le mafoko a a farologaneng, jaaka go tlhaola dilo tse di tshwanang, tatedisano ya ditshwantsho le go ntsha ditshwantsho tse di farologaneng. • Dirisa dikgono tsa tatedisano go rulaganya ditshwantsho di le tharo le go anela kgang e e itlhametsweng. • Dirisa dikgono tsa kgakologelo go gakologelwa dilo tse a di boneng tse di jaaka ditlhaka, dipopego kgotsa dilo tsa nnete. • Feleletsa setshwantsho se se ka bonwang jaaka go aga malepatshwantsho, malea/phasele • Tshwara buka sentle, a phutholola ditsebe tsa yona ka tshwanelo. • Dirisa ditshwantsho go bonelapele se kgang e buang ka ga sona: ‘Buisa’ ditshwantsho le ditlhogo go bontsha go tlhaloganya fa ditshwantsho le mafoko di tsamaisana mme di sa tshwane. • Itlhamela kgang ya gago ka go ‘buisa’ ditshwantsho. • Dira jaaka e kete o a buisa le go itlwaetsa go dirisa lentswe le le tshwanetseng go buisa. • Lemoga leina la gago le a ba bangwe ba le batlhano mo phaposiborutelong. • Nyalanya mafoko le a mangwe mo dilong le go naya dilo maina jaaka, dikarata tsa maina mo tafoleng, kgoro le letlhabaphefo Simolola go bona bokao jwa setlhangwa se se kwadilweng • Tlhaloganya gore mokwalo o na le bokao: lefoko le ka emela leina la gago • Lemoga leina la gago le maina a matlhano a barutwana-ka-ena mo phaposing. • Tlhaloganya gore mafoko a a kwadilweng a kaya mafoko a a buiwang. • ‘Buisa’ mafoko a a tlhagelelang kgapetsakgapetsa: leina la gago, maina a dikgwebo tse di tlwaelegileng, jaaka SPAR, Coke le maina a mananeo a thelebišene, jj. PUISOKOPANELO Ditirwana tsa metsotso e le 15 gabedi kgotsa gararo mo bekeng a dirisa mokwalo o o godisitsweng jaaka wa Dibukakgolo, diphousetara tsa dipina le diraeme jj. Morutabana o diragatsa sekao le barutwana botlhe ka nako ya dipuisano kgotsa mo mosakong wa puo mo dikopanong tse pedi tsa Nako e e Totileng Puo. Dirisa bonnye Dibukakgolo di le 5 mo kgweditharong. • ‘Buisang’ mokwalo o o godisitsweng, jaaka maboko, dibukakgolo le diphousetara mmogo le morutabana mo phaposing. • Buisanang le go tlhalosa baanelwa mo kgannyeng. • Thala ditshwantsho o neelana ka dintlhakgolo tsa kgang, dipina kgotsa diraeme. • Latedisanya ditshwantsho tse di mo kgang. • Tsibogela dikgang ka ditirwana tsa motsamao le tsa tiragatso. PUISO KA NOSI • Buisa ka nosi a ijesa monate kwa laeboraring kgotsa mo sekhutlwaneng sa go buisa. …………………………………………………………………………………………………………………………. CAPS 33"